NÁRODNÁ RADA SLOVENSKEJ REPUBLIKY

**VII. volebné obdobie**

CRD- 1574/2017

**658a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení zákon č. 24/2015 Z. z., ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a ktorým sa dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov (tlač 658) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 783 zo 7. septembra 2017 pridelila vládny návrh zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení zákon č. 24/2015 Z. z., ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a ktorým sa dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov (tlač 658) na prerokovanie týmto výborom:

 **Ústavnoprávnemu výboru Národnej rady Slovenskej republiky a**

**Výboru Národnej rady Slovenskej republiky pre pôdohospodárstvo a životné prostredie**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 263 z 3. októbra 2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo a životné prostredie uznesením č. 118 z 28. septembra  2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

K čl. I bod 1 § 1 ods. 2 úvodná veta

V čl. I bod 1 § 1 ods. 2 v úvodnej vete sa slová „Pozemok na účely tohto zákona“ nahrádzajú slovami „Pozemok na poľnohospodárske účely podľa tohto zákona“.

Legislatívno-technická úprava ktorou sa zjednocuje pojem použitý čl. I § 1 ods. 1.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

K čl. I bod 1 § 1 ods. 2 písm. c)

 V čl. I bod 1 § 1 ods. 2 písm. c) sa odkaz na poznámku pod čiarou „2a)“ nahrádza odkazom „9)“.

Zároveň sa vypúšťa poznámka pod čiarou k odkazu 2a.

Ide o legislatívno-technickú úpravu. Odkaz 2a je totožný s existujúcim odkazom 9 použitom v § 9 ods. 1.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

3. V čl. I sa za bod 2 vkladá nový bod 3, ktorý znie:

 „3. V § 8 ods. 1 sa slová „25 rokov“ nahrádzajú slovami „15 rokov“.

 Nasledujúce body sa primerane prečíslujú.

Navrhuje sa znížiť maximálny čas nájmu pozemku na poľnohospodárske účely pri prevádzkovaní podniku, v prípade uzavretia zmluvy na dobu určitú, z 25 rokov na 15 rokov. Hlavným dôvodom je ochrana vlastníka a jeho práva na hospodárenie na vlastnom pozemku. Doba 25 rokov predstavuje obdobie jednej generácie. Okolnosti, za ktorých vlastník uzatváral zmluvu o nájme pozemku na poľnohospodárske účely pri prevádzkovaní podniku, sa mohli zmeniť, preto nie je adekvátne vyžadovať od vlastníka povinnosť vyčkať obdobie v trvaní 25 rokov na plné uplatnenie jeho vlastníckych práv (o to viac, ak sa napr. vlastník pozemku zmenil).

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

4. V čl. I sa za bod 7 vkladá nový bod 8, ktorý znie:

 8. V § 12 ods. 1 sa slová „sa nesmie skončiť pred uplynutím času nájmu podľa § 8, ak sa nedohodne inak“ nahrádzajú slovami „je päť rokov“.

Nasledujúce body sa primerane prečíslujú.

Hospodárska istota vzhľadom na užívacie práva k poľnohospodárskym pozemkom pri prevádzkovaní podniku je v súčasnosti podporená stanovením minimálnej doby nájmu na 5 rokov. V  čase pred koncom doby nájmu je tak stabilita nájomných vzťahov k pôde veľmi nízka a neumožňuje rozvoj a investície v poľnohospodárstve. S poukazom na uvedené je potreba zmeniť výpovednú lehotu na 5 rokov, čím sa zabezpečí väčšiu stabilitu počas celej doby trvania nájomnej zmluvy.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

5. K čl. I bod 9 § 12a ods. 2

 V čl. I bod 9 § 12a ods. 2 sa slová „na dobu“ nahrádzajú slovami „na čas“. 5

Ide o legislatívno-technickú pripomienku, ktorou sa zjednocujú pojmy používané v texte zákona (napr. § 12 ods. 4, § 12a ods. 11 písm. a), § 13 ods. 2 a 3).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

6. K čl. I bod 9 § 12a ods. 13

 V čl. I bode 9 § 12a ods. 13 sa spojka „a“ nahrádza spojkou „alebo odseku“.

Ide o legislatívno-technickú pripomienku, ktorou sa zosúlaďuje text s  formuláciu použitou v odsekoch 14 až 16.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

7. K čl. I bod 10 v § 13 ods. 2

V čl. I bode 10 v § 13 ods. 2 sa za slová „nájomnej zmluvy na pozemok“ vkladá čiarka a slová „ktorý nájomca doteraz užíval,“.

Ide o legislatívno-technickú pripomienku, ktorou sa spresňuje právny text, aby adresáti právnej normy poznali jednoznačne svoje práva a povinnosti (čl. 4 ods. 2 legislatívnych pravidiel tvorby zákonov).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

8. K čl. I

 V čl. I sa za bod 16. vkladá nový bod 17. ktorý znie:

„17. V § 21 ods. 2 sa slová „na dobu platnosti programu“ nahrádzajú slovami „počas platnosti programu“.

Nasledujúce body sa primerane prečíslujú.

Ide o legislatívno-technickú pripomienku, ktorou sa spresňuje právny text (čl. 4 ods. 2 legislatívnych pravidiel tvorby zákonov. V platnom znení zákona sa nepoužíva termín „doba platnosti“, ale „čas“, resp. „počas platnosti“.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

9. K čl. I bod 17

 V čl. I bode 17. v poznámke pod čiarou k odkazu 19a sa slová „17. december“ nahrádzajú slovami „17. decembra“.

Ide o gramatickú pripomienku.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

10. K čl. II

 Čl. II sa vypúšťa.

Nasledujúce články sa primerane prečíslujú.

Čl. II je bezpredmetný vzhľadom na skutočnosť, že dotknuté ustanovenie v platnom znení zákona (§ 13 ods. 10) sa navrhuje vypustiť v čl. I bod 15.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

11. K čl. III

 V čl. III sa slová „čl. II., ktorý nadobudne účinnosť januára 2018“ nahrádzajú slovami „čl. I bod 15, ktorý nadobúda účinnosť 31. decembra 2017“.

Vypustenie ustanovenia § 13 ods. 10 (bod 15), je potrebné uskutočniť ešte pred nadobudnutím jej účinnosti z dôvodu jednoznačnosti a väčšej právnej istoty.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

 O bodoch spoločnej správy č. 1 až 11 hlasovať spoločne s návrhom gestorského výboru uvedené body **schváliť.**

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení zákon č. 24/2015 Z. z., ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a ktorým sa dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov (tlač 658) **schváliť s pripomienkami.**

 Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení zákon č. 24/2015 Z. z., ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a ktorým sa dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov (tlač 658) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 126 z 10. októbra 2017.

 V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Peter **A n t a l,**  v. r.

predseda výboru